
REYNAN Dl CAISO Y SOCA Dl ARUBA TA CONOCI 



DEN fin di siman tabatin final di Festival di Caiso y 
Soca. Riba diabiema tabatin e prome final cu tabata 
Caiso y diadomingo mainta a conoce Soca King. 

E resultado di Soca tabata: Na di tres luga, cu 3604 
punto: Mighty Tattoo cu “Carnival Is We”; na di 
dos luga, cu 3772 punto: T-Money cu “Flag Fest” 
y ganado absoluto tabata Black Diamond cu a logra 
3936 punto pa su Cucu Soup. 

E resultado di diasabra marduga pa caiso tabata: 
Galloway Jr. A bay cu e titulo; na di dos luga a Sali 
Blacky cu su cancion “No place like home” y na di 
tres luga a keda Lady Ambiance cu “Arise”. 



Nos ta ofrece trankiCidacÇ 
proleftando nos comuntddcC 


Pa mas informacion yama 582 7252 

Market Leader of Business Software in the Caribbean 

Solutions for: 

• Finance 

• Wholesale Distribution 

• Professional Services Supports All Your 

■ mii /«ii i nnn Business Activities & Processes! 

• HRM, CRM and BPM 

Hunto nos por haci un diferencia. 


Ban yuda Scol Cacique Macuarima 
Haci bo donacion facil, via Pay.aw. 


Habri bo Pay.aw app, 

Tap "More" riba bo home screen, 

Tap riba "Good Deeds", 

Scoge"Cacique Macuarima School Fire" pa haci bo donacion. 


Arubabanl 


SETAR 


q pay.aw 

No ta sigur cu nan tin e virus, pero 

E Chines-Hulcmdesncm 
cu a yega ayera tardi, 
lo bay den quarentena 




UN avion di KLM a yega ayera tardi Aruba, cu abordo 
algun Chinees residente na Aruba. Nan a bay pasa Aña 
Nobo Chinees na China, pero caminda cu nan a bay, no tin 
e brote di e virus Corona ainda. Asina mes, Gobierno a di- 
cidi di convoca un conferencia extra-ordinario di pa informa 
kico y con Gobierno lo atende e situacion aki. 

Tabata Ministernan Dangui Oduber y Andin Bikker, den 
compania di esnan di Departamento di Salud Publico y Pre- 
vencion di Desaster pa duna un up-date di e pasaheronan 
cu ta abordo di KLM, yegando Aruba. Nan ta reuni diari- 
amente pa tuma tur accion pa Aruba ta bon prepara, si con- 
stata e virus na Aruba. 

Si Minister Dangui Oduber a enfatisa cu no tin ningun caso 
di Coronavirus registra na Aruba. Pero los di esaki a tuma 
e paso pa ta bon prepara. P.e. Hospital tin area asigna pa 
quarentena y kambernan cla pa atende cu e pacientenan 
cu keda constata di tin e sintomona. E pasaheronan aki lo 
keda den quarentena pa 14 dia. 

Pero prome cu nana a yega Aruba, nan a pasa den un 
screening fuerte y rigoroso na Schiphol, Hulanda y nada a 
keda constata. 


E Chineesnan cu a yega Aruba, ta personanan cu tin pasa- 
porte Hulandes caba y residencia na Aruba. No obstante 
esey, lo ehecuta e procedura cu ta ser demanda pa control. 
Aruba no tin buelo directo for di China y p’e nacionalidad 
Chines mes, nan mester di visa pa drenta Aruba. Pues no 
tin motibo di panico, segun Minister Andin Bikker. Aruba 
ta haya un averahe di 30 turista for di China y prome cu 
yega Aruba, ta pasa den diferente tipo di control, pero lo 
keda monotorea e situacion. 

Pa loke t’e informacion cu ta circula tambe cu e crucero Aida 
lo tin hende infecta cu e virus y cu dicho crucero ta caminda 
pa Aruba. Nada di esaki ta berdad. Aida tabata dia 25 di 
januari ultimo na Aruba cu 3 mil pasahero y ta bolbe dia 8 
di februari awor. Si a constata cu a haya algun pasahero cu 
Influenza, cu ta un griep hopi fuerte. Pesey no tin motibo pa 
crea panico, segun Minister Dangui Oduber. 

Un biaha mas, ora cu e avion di KLM baha, personal di 
DVG ta subi abordo pa haci e prome test y unabes negativo 
e pasahernan aki (4) lo bay den quarentena pa siman pa 
wak si nan e virus of no. Unabes cu a keda constata, nan lo 
uni bek cu nan famia. Sigur nan lo pasa 2 siman fastioso, 
pero di forma aki Aruba tambe ta cumpli cu acuerdo cu 
Aruba tin cu WHO. 

Ley di comptabilidad ta 
parti esencial di integridad 
den gobernacion 



Pa: Victor (Toko) Winklaar 


NA entrada di Gabinete Wever Croes, a wordo anuncia cu un 
di e prioridadnan mas grandi di e coalicion aki, lo tabata dirigi 
na cumpli cu reglanan di bon gobemacion y tambe cu den 
Parlamento tur cos lo cambia y pueblo lo haya un Parlamento 
cu ‘realmente’ lo controla maneho di Gobiemo manera mester 
ta. 

Despues di mas di dos aña den gobemacion esaki a resulta un 
grito den desierto, un lema politico ya cu realmente pueblo no 
ta mira nada cu ta cuadra cu reglanan di bon gobemacion y di 
un control di e tres fraccionnan cu ta sostene Gobiemo, no tin 
ningun tipi di señal di un control di e maneho di e Gobiemo 
actual. 

Prome Minister Evelyn Wever Croes hasta a menciona cu su 
Gobiemo lo introduci un ‘interiteitskamer’ cu mester controla 
tambe e maneho di Gobiemo, pero simplemente esaki tabata un 
vision politico cu mester a sirbi e interes politico di e Gobiemo 
actual. 

Pa keda na un solo tema, esta presupuesto di e pais, un tema 
sumamente cmcial y determinante pa sigura bon gobernacion 
di e pais, Gobiemo a y ta sigui viola reglanan existente di e ley 
di comptabilidad, caminda no pa di tres ocasion sigui, Gabinete 
Wever Croes ta fayando barbaramente cu e ley aki. 

Presupuesto 2020 mester a wordo presenta dia 1 di september 
di 2019 pero diabiema ultimo dia 31 di januari 2020, a cumpli 
cinco luna cu Gobiemo ainda no a presenta e presupuesto nobo 
na Parlamento y tin tur indicacion cu esaki lo bay dura un tiki 
mas. Bou di ningun circunstancia esaki por ta hustificabel, ya 
cu aki no ta trata di un Gobierno nobo, un Gobiemo cu mester 
adapta su maneho n’e maneho di e Gobiemo anterior, pero tin 
diferente factor cual e Gobiemo aki mes a hinca su mes aden, 
caminda nan no por cumpli cu e obligacion aki segun e ley ta 
prescribi. 

Integridad ta un palabra grandi, den hopi forma un obligacion 
di tur Gobiemo pa cu e pueblo cu e tin cu sirbi pero Gabinete 
Wever Croes ta sigui haci loke cu e kier, ta hunga cu interesnan 
di pueblo, ta violando leynan cu nan mes a sigura cu nan lo 
cumpli cu esakinan. 

Cu acuerdo- y palabracionnan fiha cu Gobiemo di Reino y cu e 
Comision di Supervision Financiero, esta CFT ta wordo malusa 
pa hustifica e falta di cumplimento aki, no por ta un excusa 
ya cu tanto Prome Minister y Minister di Finansa mes a bay 


di acuerdo cu e palabracionnan aki, firmando un protocol cu 
realmente a mara man y pia di Parlamento. 

E ultimo bishita di Minister Raymond Knops na Amba algun 
siman pasa, a bolbe confirma cu tanto Gobiemo di Reino como 
CFT a wordo converti pa tanto Prome Minister como Minister 
di Finansa, como e instancianan cu ta determina kico tin cu pasa 
cu presupuesto di pais Aruba. 

Parlamento di Amba, of mihor bisa e tres fraccionnan cu ta 
sostene Gobiemo, a trata di cambia e rol di CFT pa medio di un 
amienda cu a cambia e concepto di e ley di CAFT, purbando pa 
laga tur cos, esta control riba e maneho financiero di Gobiemo, 
pero Prome Minister a coy e amienda aproba aki y freeze esaki 
totalmente, hasta anulando e ley cu a wordo aproba p’e tres 
fraccionnan den Parlamento. 

Ta bin acerca cu Prome Minister ta sigura Conseho di Minister 
di Reino, cu e ley di LAFT cu a wordo cambia, ya lo no bira un 
ley ya cu e no a manda esaki pa wordo oficialisa, ridiculisando 
por completo e miembronan di e tres fraccionnan cu a formula 
y aproba e amiendo di cambio cu lo a duna Parlamento di Amba 
tur control bek riba presupuesto di e pais. 

E desaroyonan alci a pone cu practicamente Parlamento di 
Amba tin cu atende leynan cu Gobiemo ta manda pa wordo 
trata y aproba, pero e ley relaciona cu control di presupuesto, 
Parlamento a wordo converti den un formalidad sin bos y sin 
poder den henter e proceso aki. 

E tardansa di e presupuesto 2020 dor di Gabinete Wever Croes 
tin mas di haber cu asuntonan pa complace tur loke CFT ta 
manda bisa y exigi y bou di ningun circunstancia Parlamento lo 
bay tin algo di bisa riba e tereno aki. 

A1 contrario Parlamento lo haya un ley di presupuesto 2020 pa 
trata den cual nan por exigi cantidad di cambio, por presenta 
amienda of cualkier exigencia di cambio den e maneho di 
Gobiemo, pero en realidad e situacion ta mustra cu Parlamento 
no tin nada di bisa. 

Esaki ta liña recta contra cualkier proceso di bon gobemacion, 
liña recta contra tur loke ta para pa integridad di nos Parlamento 
y ta hopi straña cu tin gmponan manera e.o. encabesa pa Armand 
Hessels, di Fundacion Bon Gobemacion, nunca a atende su mes 
cu e desaroyo aki, ya cu realmente esaki ta un formal bon cla 
con integridad di Parlamento ta wordo trapa den un forma cu 
nos ta tribi di bisa, inconstitucional! 

Parlamentario Robert Candelaria 

Pueblo no por bisa sin miedo 7 mas 
ya cu tin mas medida na caminda 


Parlamentario Robert Candelaria di fraccion di AVP a 
mustra cu algun siman atras AVP a trece na conoce- 
mento di pueblo cu gobierno tin algun medida mas na 
caminda pa pueblo. 

“Aki mi no ta ni referi na e reforma fiscal cu ainda tin 
cu bini. Prome minister a anuncia esaki cu palabranan 
bunita, ora el a yega bek di Hulanda. 

Ela bisa cu nan a scucha pueblo y pueblo no kier mas 
medida. P’esey el a bisa cu nan lo busca otro alterna- 
tiva. Loke e no a bisa ta cu nan lo pasa pueblo cu me- 
didanan tog, pero cu nan lo sconde esaki pa pueblo no 
haya sa di dje. 

Un di e medidanan indirecto cu nos a anuncia cu go- 
bierno lo bin cun’e ta cu lo bende tereno di erfpacht cu 
empresanan estatal manera Elmar. 

Pa splica esaki di un manera simpel, si bo tin un tereno 
erfpacht, esey ta nifica cu bo por usa e tereno y construi 
riba dje cu tur bo derechonan como erfpachthouder. 

Awor gobierno a inventa un triki pa tog saca placa di e 
empresanan dor di bisa nan cu na luga di tin e tereno 
como erfpacht cu tur su derechonan, awor nan ta obliga 
pa cumpra e tereno cu nan tin caba pa nan bira doño di 
e tereno. 

Pero pa Elmar, esaki no ta necesario den ningun sen- 
tido. Si e tin e tereno den erfpacht, e por haci tur loke 
e ta haciendo pa añanan largo riba e tereno caba. Pa 
bira doño di e tereno no ta cambia nada. E unico cos cu 
ta cambia ta cu awor mester paga un suma grandi na 
gobierno di Afl 17 miyon di florin. 

Esaki pueblo, ta un di e alternativanan cu prome min- 
ister tabata papia di dje. Loke e no a bisa bo ta, cu 
prome nan kier a kita e placa aki di pueblo na e caha 
den e supermercado y via otro tipo di impuesto. Awor 
na luga di duna gobierno e placa aki na caha di e su- 
permercado, bo ta duna nan e mesun placa, pero na 
caha di Elmar, ya cu di un caminda e compania tin cu 
saca e suma dil7 miyon bek! 

No ta medida esaki ta? Bo cartera no ta sinti esaki 
mescos? 



E empresanan estatal mester haya e placa aki di un 
forma of otro. 

Na nos hermana isla, maneho robes cu fondonan y 
cobransa di empresanan estatal a pone cu mester a 
aumenta prijs di coriente extra pa e empresa no bati 
bancarota. Nos mester evita scenarionan asina na Aru- 
ba. 

Pues aki gobierno ta bende pueblo un 6 pa un 9 mien- 
tras cu Prome Minister mes a bisa cu pueblo a bisa cu 
no kier mas medida y el a bisa pueblo cu esey ta ok. 
Awor nos ta mira cu tog ta saca e placa di pueblo, pero 
djis bo ta paga esaki na un otro caha. Banda di e ben- 
demento di tereno erfpacht innecesario aki, gobierno ta 
obliga e mesun empresanan estatal aki pa paga extra 
dividendo. Esaki lo resulta den mas aumento di prijs. 
Esaki lamentablemente ta engaño electoral of laga ya 
cu a priminti cu lo goberna sin medida pa haya pueblo 
su voto, pero ta mas manera di bin cu medida cu nan 
no por haya cu awor ta bin cu medida indirecto tambe,” 
Parlamentrio Robert Candelaria a mustra. 

Guardacosta a detectá diferente 
boto cu contrabanda riba laman 



DURANTE e siman cu ta tras di lomba 
Guardacosta su unidadnan a detectá y 
stroba diferente boto 

cu tabata transportando pakete cu con- 
trabanda. 

E interupcion tabata di tal manera cu e 
tripulacion di e botonan tabata tira e pak- 
etenan for di bordo. 

Den e dianan cu a pasa Guardacosta a 
logra stroba 4 diferente boto di e forma 
aki. Despues di tira e paketenan for di 
bordo, e botonan a huy bay den awanan 
teritorial di Venezuela. E interupcionnan 
e ser ehecutá pa e helicópter di Guard- 
acosta y e helicópter di e barco di Marina 
Real Zr.Ms. Groningen cu ta nabegando 
pa Guardacosta. 

Apesar di buskedanan intensivo e pak- 
etenan no a ser encontrá riba laman, ta 
sospechá cu e 

paketenan cu contrabanda a sink. Tur e 
interupcionnan ta ser considerá exitoso 
pa Guardacosta pa motibo cu e contra- 
banda no a logra yega tera. 



TIPS PA UN TEMPORADA 
01 CARNIVAL SANO PA TUR: 

Mucha bou di 5 aña? No hib’e parada! 

Sigura cu bo yiu tin un luga pa sinta y 
descansa. 

Proteha e oido di bo yiu cu earplugs. 

Hunta sunblock y pone bo yiu den sombra. 
Semper tira bista riba bo yiu. 

Duna bo yiu hopi awa y cuminda saludabel. 


PONEMI SIGURIDAD. 

SCP-j^- 

COMO PRIORIDAD. 

SOCIML CRISISPLAN |y| 

Dama adicto a 
dal auto horta 
kibra y baha 
bay lage, pero a 
hay'e y a detene 


DIASABRA merdia informacion a drenta 
di un accidente altura di Setar na Blanco. 
Na yegada Polis a topa cu un Toyota cu a dal 
contra un pal’i luz, pero e chauffeur mes a 
sali cana bay. 

Esnan cu a mira kico a pasa a splica Polis cu 
lo tabata trata di un dama. 

Mesora esaki a cende un luz cerca e agen- 
tenan policial. Debi cu mainta un Toyota a 
wordo horta for di Citgo Tanki Leendert y lo 
ta un dama tabata na stuur. 

Pues e auto riba dje cu el a horte el a dale 
kibra tambe. Polis a bay busca y a bin haya e 
dama den Edisonstraat. 

A resulta cu ta un dama adicto conoci di nan. 
Mesora a bay over pa aresta e dama. 

E dama cu tabata intoxica probablemente di 
tanto droga y alcohol. Durante su detencion 
el a haci poco fastioso, pero Polisnan tabata 
sa di domine. E1 a wordo hiba den transport- 
wagen pa Warda di Polis na Shaba. 

Manera a bisa anteriormente, e Toyota a wor- 
do horta for di parkeerplaats di Citgo Tanki 
Leendert den oranan tempran di mainta. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 

Small 

Polis a detene hoben riba Bicideta, 
knede tabatin cuchiu cune 




DIASABRA anochi Polis a topa cu un grupo 
di hoben cu a subi Watty Vos Boulevard riba 
bicicleta. 

Parce of t’asina cu e nan intencion tabata pa 
core di e rotonde pa otro rotonde, algo pelig- 
roso durante ora di anochi. 

Net n’e momento ey, un agente di Unidad 
Motorisa tabata pasando. E1 a hala nan at- 
encion riba e peliger, pero nan dicidi di core 
bay. Asina mes e agente a logra di gara uno. 
Durante cu e tabata atende cune e hoben ta- 
batin tas cune cu e agente a controla tambe. 
Den e tas e agente a bin haya un cuchiu (arma 
blanco) y aki a bay over na detene mesora. 

Mientrastanto mas unidad policial a yega 
y tambe Transportwagen cu a hiba e hoben 
Warda di Polis. Su bicicleta tambe a wordo 
hiba warda. 



1PAGO 

Payments made fast, 
safe & simple - 
better than cash 

What is l-Pago? 

I-Pago is the trademark for the domestic instant payment services provided. Payments can 
now be done as fast and easy as with cash, significantly lowering transaction times, reducing 
uncertainty of payments, and, thereby, enhancing transparency. 

What are instant payments? 

With instant payments, funds transferred between banks in Aruban florin are made available on 
the account of the payee / end-customer within seconds, 24 hours a day, 7 days a week and 365 
days a year. 



Money transfer 
between bank 
accounts. 



24 / 7/365 
availability - 
multichannel 
initiation. 



Real-time 
processing - 
processedin 
seconds. 



Payment is final 
and immediate 
confirmation. 



Payee has 
immediate 
accesstofunds. 


Participating Banks: 


Centrale Bankvan Aruba 



FirstCaribbean 

International Bank 


■ Royal Bank 
# 



BANCO Dl CARIBC 


mCMB 


Arubabanl 


Contact your 
bank for more 
information. 

Parlamentario Mike de Meza 

Gobierno y Minister di 
Husticia "fake" ta bay 
investiga r fake news' 


NA momento c’un pais tin un Minister 
di Husticia kende ta insisti pa no reali- 
sa cu su pueblo tin un problema serio 
cu criminalidad, ta surgi un situacion 
sumamente delicado. 

Parlamentario Mike de Meza a mus- 
tra cu e ola di atraconan cu a bin ta 
tumando luga, ainda no por haya at- 
encion debido di Minister di Husticia 
Andin Bikker kende durante di cam- 
paña a sigura pueblo cu e lo elimina 
criminalidad asina cu e bira minister. 
“Ultimo tempo por mira un tendencia 
serio den comportacion di e Minister 
di Husticia aki, kende ta bin dilanti 
prensa local, ta papia di cantidad di 
cos pero ningun momento con e ta bay 
soluciona e situacion cu tin na e mo- 
mentonan aki. 

Practicamente tur momento cu e pre- 
senta dilanti di microphone di medio- 
nan di comunicacion, Minister Bikker 
tin un plan of ya e tabatin un plan pero 
aparentemente e unico plan cu e tin 
ta di no actua contra di atracadonan, 
kendenan ta sigui comete nan fechori- 
anan contra comunidad. 

Bikker a priminti pueblo camara di 
siguridad na tur cas rond Aruba pero 
te dia di awe ningun momento el a 
cumpli cu esaki y mesun cos el a pri- 
minti di lo bay pone cantidad di po- 
lis riba caya bek pero den dos aña di 
tempo e unico grupo di polis nobo cu 
a subi caya, tabata un klas cu a ini- 
cia bou maneho di ex Minister Arthur 
Dowers di AVP. 

Algun siman atras Minister Bikker a 
bin dilanti pa hustifica su maneho, a 
papia di cifranan di 10 pa 15 aña pasa, 
pa trata di convence comunidad cu 
criminalidad ta bahando y dado mo- 
mento el a cuminsa papia di otro soño 


cu e tin, esta di bin cu “drones” pa hiba 
control den cayanan di Aruba. 

E no a papia di financiamento pa e 
proyecto aki, e no a papia con e ta bay 
crea e departamento aki pero ta me- 
sun pensamento cu e tabatin cu cama- 
ranan di siguridad. 

Siman pasa despues cu otro atraco a 
tuma luga, Minister Bikker a bin di- 
lanti y papia cu su persona y su gobier- 
no, a inicia un proceso pa bay over na 
investiga “fake news” caminda hasta e 
lo a pidi un experto riba e materia aki 
pa traha un plan. 

Pa colmo na momento cu Minister Bik- 
ker ta papia di “fake news” cu su gobi- 
erno y su persona ta bay atende “fake 
news” cu man fuerte, dos caya su tras 
caminda e tabata den conferencia di 
prensa, atracadonan a bolbe atraca 
hende den nan negoshi. 

Ta increibel con Minister di Husticia 
Bikker y por lo tanto cualkier minister 
di gabinete Wever Croes, kier atende 
cu “fake news”, buscando un forma pa 
traha un ley caminda por actua contra 
esunnan cu ta plama “fake news.” 
Sinembargo Minister Bikker ta forma 
parti di un gobierno cu tabata e “fake” 
politico di mas grandi cu Aruba a yega 
di conoce den su historia, sigur ora cu 
nan hiba “fake” promesa pa pueblo, cu 
nan lo atende finansa publico sin tuma 
medida, pa bira despues suta pueblo 
cu aumento di BBO y un inflacion cu 
tin hopi famia den problema serio. 
Prome Minister Evelyn Wever Croes 
a sigura pueblo cu “fake promesa” cu 
si ta existi 1 % di posibilidad pa habri 
e refineria e lo haci esaki pero siman 
cu a pasa e refineria a manda practi- 
camente tur hende cas. 



Minister Glenbert Croes di Asuntonan 
Social a lansa un “fake” promesa cu e 
lo soluciona problemanan social den 
comunidad, abusonan sexual y fisico 
contra mucha y hendenan muhe, a 
pone un fondo un banda pero ainda 
ningun hende ta mira fruto di esaki. 
CFT a bin y a obliga gobierno y Minis- 
ter pa e fondo cu a wordo poni un banda 
pa e plan social aki, bay bek den pre- 
supuesto normal pero ta algun hende 
so yega na gobierno a haya trabou. 
Minister di Finansa Xiomara Ruiz 
Maduro hunto cu Prome Minister a 
lansa e “fake” promesa cu nan tin so- 
lucion pa e situacion financiero di go- 
bierno pero a bin cu medida tras me- 
dida y ainda tin mas medida hinca den 
presupuesto 2020 cu ainda no a yega 
Parlamento. 

Minister di Serlimar of ex Minister 
Otmar Oduber a priminti di drecha 
Serlimar cu otro “fake” promesa cu 
den dos luna ora cu a bira Minister 
di Infrastructura, e lo cera dump na 
Parkietenbos pero dos aña despues y 
bayendo cu retiro, dump ta habri y ta 
kimando y Serlimar a wordo hinca den 
mas problema financiero. 

E unico logro di e ex Minister aki ta 
cu el a logra un contract di huur pa un 
di su sponsornan cu e edificio na Pos 
Chikito pa cual tin cu paga 41 mil flo- 
rin pa luna. 

Minister Bikker mester splica pueblo 
cu e ley contra fake news lo ta dificil 
pa wordo logra ya cu e ora ta henter 
su gobierno “fake” lo tin cu bay y su 
persona lo por ta prome pa subi e bus 
aki,” Parlamentario Mike de Meza a 
mustra. 

Parlamentario Jennifer Arends-Reyes 

Contesta na Parlamentario Endy Croes riba difamacion 
'ni ami ni mi tata nunca a depende di fabor politico' 


Parlamentario Jennifer Arends-Reyes a reacciona 
riba expresionnan haci pa Endy Croes di MEP, 
kende kier purba silencia su persona dor di purba 
di intimida e Parlamentario hoben femenino. Pa 
cuminsa Endy Croes ta lubida cu e tambe tabatin 
tata, cu den pasado a haña varios contract e.o. cu 
DOW pa cumpli cu nan. 

Manera cu Aruba ta bayendo ningun hende lo 
por purba draai un negoshi mas na Aruba, ta un 
direccion so bo por ta, sostene Gobiemo of nos lo 
perhudica bo, cual ta un desaroyo peligroso. 

Amba mester keda un pais liber y tur profesional 
cu tin mas cu 20 aña ta dunando servicio na tur 
tipo di compania, manera ta caso di sra Arends- 
Reyes su tata, kende sr Croes a ataca, ta basa 
su mes riba añanan di experiencia, calidad y ta 
cumpli. 

Esun cu por conta sa cu sra Arends-Reyes no tin 
20 aña den politica pues e relacionan di trabou di 
su tata nunca a depende di politica. 

Nunca sra Arends-Reyes a depende di fabor 
politico tampoco, e politico a studia, gradua y 
solicita pa trabou y momento cu a wordo aserca 
pa subi un lista politico el a bay te nr 20, haña 
sosten di pueblo, pa cu tempo yega nr 10. 

Endy Croes kier purba di difama y perhudica 
e comerciante cu su yiu ta politico of purba 
crea un impresion robes pa purba intimida e 
Parlamentario. Sra Arends-Reyes ta condena 
tambe profesionalnan cu ta traha na companianan 
cu ta presta nan mes pa saca informacion 
confidencial di comerciante cu no ta politico p’e 
wega politiconan barata aki. 

Nos pais lo ta bayendo mas ainda den direccion 
di dictadura y mas tristo ainda pa politiconan 
intimida otro p’asina purba silencia otro. 


‘Endy Croes mescos abo ta politico y 
no bo famia, ban keda riba topiconan cu 
tin balor pa progreso di Amba’, acaso 
sra Arends-Reyes no mag haci pregunta 
na Ministeman, acaso no mag cuestiona 
manehonan of falta di esakinan na 
momento cu tin casonan ta pasa na Aruba? 

Sra Arends-Reyes a papia tocante 
proyectonan, enseñansa y seguridad e 
siman cu a pasa, Endy Croes a rabia y 
resorta na atakenan sumamente baho. 

‘Lo mi conseha sr. Croes pa no busca 
sumpiña den wowo di hende siendo cu 
den nan seno nan tin balki den nan wowo, 
cu tin famianan directo den tur sorto di 
directiva of trahando den nan Ministerio 
cu ta cobrando hopi mas cu 10 mil pa luna’ 
sra Arends-Reyes ta termina bisando. 




Linger beachside over a tropical cocktail, feed your soul with seashore serenity 
and enjoy delectable menu choices featuring locally inspired dishes, fresh seafood 
along with vegetarian and gluten-free dishes. 

Open 5:30pm to 9:00pm 

For reservations, call +297526 6612 or email the concierge at HiltonConcierge@depalmtours.com. 



Tuesdays 5:30pm - 8:OOpm 


3 Tacos withflashfried shrimp,flour 
tortilla, red cabbage, mango salsa, 
smoky chipotle cream 



All You Can Eat 2 For 1 on Chill Draft Beer 


Basket offunchi & yucca with Creole sauce 
I SkewerswithMahiMahi&shrimp, red 
snapper, grouper, beef, chicken and chorizo / 
Gardensalad,funchifries, arrozmoro, yucca 
fries, mashedpotato / Local caramelflan 




Bring this ad with you to dinner and get afree dessert!* 

*One dessertperpaid entrée. 


Hilton 

ARUBA CARIBBEAN 
RESORT & CASINO 


J.E. Irausquin Blvd. 81, Palm Beach, Aruba 
hiltonaruba.com | QQQ@HiltonAruba 

Lider di fraccion di POR, Dellanire Maduro 

A pidi Minister Dangui Oduber pa contesta 
pregunta den Parlamento riba Coronavirus 


Lider di fraccion di POR, Dellanire Maduro, diabierna ul- 
timo atrabes di Presidente di Parlamento a haci un peticion 
pa Minister Dangui Oduber presenta na Parlamento pa un 
vragenuur riba e topico di Coronavirus y con pais Aruba ta 
atendiendo cu e menasa mundial aki. 

Den su carta e Parlamentario ta indica cu teniendo na cuen- 
ta cu World Health Organisation a declara un emergencia 
di salud mundial den cuadro di e Coronavirus y cu Aruba 
ta ricibi miles di turista diariamente,ta importante pa por 
haya e informacion y pasonan cu a/ta/lo tuma pa preveni of 
atende cu un situacion di e magnitud aki. 

E preguntanan cu Dellanire Maduro a manda p’e manda- 
tario encarga cu Salud y Turismo t’e siguientenan: 1. Fuera 
di e tareanan di Rampen Bureau, cua t’e protocolnan cu 
nos tin pa nos cumpli cu International Health Regulations 
(IHR)? 2. Dokternan di cas ta envolvi den e protocol na mo- 
mento cu un caso presenta? Nan sa e stap nan pa sigui? 3. 
Tin un investigacion haci riba con grandi e risico ta pa nos 
haya un caso? 4. Aeropuerto lo haci uzo di ‘termic screen- 
ing’ of otro tipo di ‘screening’ na Aeropuerto p’e area di 
yegada awor cu e ta un emergencia global? 5. Ta berdad cu 
Merca ta uzando Aruba como un di su puntonan di control 
p’e coronavirus, mas specifico e parti di US Pre-Clearance 
na Aeropuerto di Aruba pa pasaheronan cu ta sali di Aruba 
pa Merca? 6. Lo haci ‘screening’ na puerto di crucero? 7. 
Momento un persona presenta intomanan sospechoso, kico 
e persona mester haci? E mester keda cas? Yama Direc- 
tie Volksgezondheid DVG)? Of mester bay dokter di cas? 8. 
Kendenan ta conforma e team dedica y getrain pa antende 
cu e emergencia aki? a. Ki training specifico p’e caso di ‘out- 
breaks’ respiratorio e team aki tin? b. Di cuanto persona 
e team ta consisti? 9. E personal medico tin un sistema di 
triage, p.e. HOH, IMSAN? a. Si e respuesta ta afirmativo, e 
ta consisti di personal getrain? 10. Lo haci enfasis via me- 
dionan di comunicacion cu na momento cu tin sintomanan 
sospechoso mester avisa dokter di cas (of DVG)? a. Si pre- 
senta esaki p.e. anochi unda por meld etc? 11. Tur laborato- 
rio na Aruba lo realisa e test of tin un laboratorio escogi pa 
realisa esaki? 12. Lo haci huisbezoek of lo pidi e persona pa 
bay e laboratorio personalmente? 13. Tin algun campaña 
activo actualmente cu ta educa nos comunidad con mester 
laba man, haci uzo di hand sanitizers, nister/tosa apropia- 
damente? 14. 



Tin splicacion duna na publico con pa haci uzo di un mask 
adecuadamente na e momentonan aki? 15. Ki momento lo 
educa tocante e “5 moments for hand hygiene”? 16. Cua ta e 
localisacion di cuarentena? 17. Cuanto kambernan di isola- 
cion lo tin disponibel? 18. Cua ta e ‘waist management plan’ 
di e desechonan crea na e area di cuarentena? 19. Apart di 
e area di cuarentena, tin areanan planea caba pa wordo uza 
manera “sala di espera” pa casonan sospecho den caso cu 
mester warda prome cu wordo atendi? 20. Con sector turis- 
tico ta prepara pa un caso di coronavirus? 21. Den caso cu 
un turista na Aruba presenta e sintomanan con lo atende 
cune y su famia? 

22. Con e organisacionnan turistico na Aruba, muy en es- 
pecial Aruba Tourism Authority lo atende cu un situacion 
di presencia di Coronavirus na Aruba? 23. Tin un plan di 
contingencia traha caba pa un posible situacion asina? 24. 
A premira ki efectonan Aruba lo por tin den caso di presen- 
cia di Coronavirus na nos isla? a. Con lo atende cu e posibel 
caida di nos turismo? b. Con lo atende cu e posibel efec- 
tonan economico? c. Cuanto tempo ta calcula cu lo transcuri 
prome cu por bolbe na un situacion stabiel? 

Cu e preguntanan aki e lider di fraccion di POR ta desea 
di trece mas tanto claridad y informacion pa henter comu- 
nidad riba con ta atendiendo cu e Coronavirus. Intencion 
ta pa tur hende por scucha cua t’e pasonan cu a tuma, e 
protocolnan cu lo sigui y mas cu tur pa sa cua t’e forma mas 
eficiente di preveni pa wordo contagia. 













Dialuna, 3 Februari 2020 


AWEMainta 


ll 


Hoben a perde 
control riba 
Ford Mustang 
basta nobo y 
a bay termina 
contra vangrails 





DIADOMINGO madruga algo pasa di 12:30, 
Polis di Trafico ta topa cu un auto pega contra 
e vangrails panort di ex Drive Inn. 

Mesora e agente ta baha pa controla si por tin 
hende herida, pero esaki no tabata e caso. 

Tabata trata di un Ford Mustang color shinishi 
basta nobo. Na stuur tabata un hoben y tabata 
mustra hopi tristo debi n’e incidente cu a pasa. 
Un rato despues su mayornan a presenta pa 
tuma nota di e accidente cu nan yiu a haya. 

N’e sitio por a compronde cu e hoben pa un otro 
motibo a perde control riba e vehiculo cu a pone 
bay dal contra e vangrails, causndo daño gran- 
di n’e vehiculo. 

Takelwagen mester a presenta pa por ranca e 
auto cu a pega contra e rails, mirando cu esaki 
no por a move mas riba su propio forsa. 


OPTICA 

Oduber&Kan 

UN CAMBIO A YEGA! 


Optica Oduber & Kan ta un compania cu a cuminsa brinda servicio como prome optica na Aruba na aña 
1955. Tur hende conoce e slogan, "Wat Kan kan, Kan kan alleen." Optica Oduber & Kan a wordo funda 
dor di Aruba su prome Optometrista Sr. Manichi Oduber 
y Sal Kan. Cu despues a wordo compaña pa Hans 
Jansen. Ofreciendo montura y glas nan di calidad halto 
cu un tremendo servicio. 


'wat Kan kan, kan Kan alleen' 


Na aña 1996 Optometrista Bert de Vries a forma parti di e team y dentro di 2 aña a tuma e compania over 
hunto cu su casa RoseMarie de Vries. E motto a bira "Our Mission ... Your Vision" pero e importancia di cuido 

di wowo a keda. Na aña 2014 de Vries a introduci e departamento 
di oido. Atrobe e prome riba nos isla Aruba, Optica Oduber & Kan 
awo ta ofrece technologia mas nobo den aparato di oido. 


"Our Mission... Your Vision" 


Pa cu futuro e siguiente generacion; Opticien Marcus de Vries y Retail Professional Iris de Vries a cuminsa 
drenta den e compania treciendo aña nan di experiencia trahando den companianan international na 
Hulanda y Merca. 


N0 UN OPTICA 0RDINARI0 


Awo cu aña 2020 a yega, nos ta cla pa hiba nos compania den e siguiente decenia. Segun tempo ta cambia 
y a nos tambe. Cu un vision nobo, nos ta bai drenta futuro cu un nomber nobo un vision mas grandi! 

N0S TA KERE cu tur hende merece e mihor servicio - den nos caso e famoso copi di nos dushi coffie. 

N0S SA e importancia di ta na altura di e inovacion - dor di trese lo ultimo den technologia na Aruba. 

N0S TA SINTI e necesidad pa aporta na nos medio ambiente - treciendo producto nan recicla pa nos Isla. 


NOS TA KINAN PABO 


THE 

SPECIALISTS 

vision & hearing 


I P' 

Caya Betico Croes 222 
Oranjestad, Aruba 


© +297 582 4719 
® +297 737 4747 
hello@the-specialists.com 


Follow us: 

@thespecialistsaruba 
www.thespecialists-aruba.com 

Cientificonan Italiano ta aisla coronavirus pa crea un tratamento 


Hubei debi na coronavirus 


ESAKI ta un di e medidanan di urgencia cu mundo di 
medicina internacional ta tumando. Na Italia e no ta 
diferente. A tuma e decision aki despues di resultado 
positivo den dos caso na Italia. 

E virologonan di Instituto Nacional di Malesanan In- 
feccioso “Lazzarp Spallanzani” di Roma a aisla e virus 
2019-nCoV, conoci como coronavirus di Wuham (Chi- 
na), pa desaroya su tratamento, asina a wordo informa 
diadomingo. 

A yega na e resultado aki den menos di 48 ora, despues 
di a test positivo e dos prome casonan detecta na Italia, 
dos turista Chines cu ta interna den e centro ey. 

Segun Spallanzani, Italia ta e prome pais na Europa 
pa aisla e virus responsabel di e infeccion, aunke e In- 
stituto Pasteur frances a anuncia e siman cu a caba cu 
nan tambe a aisla e 2019-nCoV. Esaki ta un stap ma- 
sha importante pa facilita e estudio pa desaroya trata- 
mento y un vacuna. 


Mas morto na 


E provincia Chines Hubei, centro di 
e ciudad di Wuhan, unda cu e brote 
di coronavirus a cuminsa, a registra 
45 morto adicional y 1.921 casonan 
nobo confirma, asina autoridadnan di 
salud a informa diasabra ultimo. 

Dia prome di februari: 

— Total di casonan confirma di Hubei: 
9.074 (1.921 caso nobo diasabra) 

— Total di mortonan di Hubei: 294 
(45 morto diasabra) 

— Pashentnan hospitalisa na Hubei: 
8.565 (444 di nan den estado critico) 
E cifranan ta pusha e cantidad total 
di casonan confirma na China conti- 
nental na uno mas halto, cu e canti- 
dad di mortonan surpasando 300. 


Virologonan 

“E paso importante aki ta permiti nos mehora e 
metodonan di diagnostico. Pa dispone di un patronchi 
nobo den e laboratorionan lo facilita e estudio di e me- 
canismonan di e malesa pa desaroya tratamentonan y 
un vacuna,” e Virologonan a splica. 


“E secuencia parcial di e virus aisla den e laborato- 
rionan Spallanzani, yama 2019-nCoV / Italy-INMIl, a 
keda deposita den e data base di GenBank, y pronto lo 
ta disponibeol pa e comunidad cientifico internacional,” 
e specialistanan a agrega. 

E noticia tambe a wordo anuncia den un conferencia 
di prensa di e Minister di Salud di Italia, Roberto Spe- 
ranza, kende a bisa cu e resultadonan aki ta “brinda e 
medionan pa enfrenta e emergencia di salud, y a “elo- 
gia e calidad y eficiencia di Servicio Nacional di Salud 
Italiano.” 

Mas cu 14.500 caso di coronavirus na China 


CHINA CORONAVIRUS 


The symptoms of 2019-nCoV and how it spreads m 



E coronavirus a trece recuerdonan di e brote di 2003 
di e sindrome respiratorio agudo severo, conoci como 
SARS, cu a infecta mas di 8.000 persona y a mata 774 
persona. 

Mescos cu SARS, e ultimo brote ta causa pa un coro- 
navirus, un famia di virus comun na e animalnan cu 
ta core for di un griep comun te na malesanan mas 
grave, manera e sindrome respiratorio di Medio Ori- 
ente (MERS). 

Un morto pafo di China 

Un homber na Filipinas a muri a causa di e coronavi- 
rus di Wuham, y ta e prome caso di morto pafo do Chi- 
na continental desde cu e brote a cuminsa na december 
ultimo. 

Autoridadnan di salud di Filipinas a anuncia diado- 
mingo cu un homber Chines di 44 aa a fayece e dia 
prome a causa di coronavirus despues di a biaha pa e 
pais for di Wuhan, e ciudad Chines di 11 miyon habi- 
tante y den epicentro di e brote. 


En total na nivel mundial a raporta mas di 14.500 caso 
confirma, y mas di 300 morto, segun informacion di 
Comision Nacional di Salud di China (un aumento di 
2.590 caso compara cu un dia prome). 

E cantidad total di morto awo ta di 304 na China con- 
tinental (45 morto adicional den e provincia di Hubei). 
Apple 

Apple lo cera temporalmente tur su tiendanan, ofici- 
nanan corporativo y centronan di contacto na China 
continental dia 9 di februari, e compania a informa. 

A tuma e decision como medida di precaucion y basa 
riba e ultimo consehonan di e principal expertonan di 
Salud,” Apple a bisa den un comunicado. 

E Presidente ehecutivo Tim Hook a bisa den un anun- 
cia di ganashinan recientemente, cu e compania ta lim- 
piando den forma regular e tiendanan y ta tene control 
di temperatura di e empleadonan pa evita plamamento 
di e virus. 

Otro negoshinan a cera temporalmente nan opera- 
cionna na China, memey di e brote, incluyendo Star- 
bucks, cu a cera mas cu mita di su localidadnan. 

Kico coronavirus ta haci cu e curpa? 



MAS cu 300 persona a muri na 
China a causa di e conoci malesa 
pulmonar di Wuhan, pa e ciudad 
unda cu e brote a cumisna. 

Esaki ta e cinco emergencianan 
global cu Organisacion Mundial di 
Salud a emiti prome cu e coronavi- 
rus di Wuhan (y cualnan ta sigui vi- 
gente). 

Diahuebs ultimo Organisacion 
Mundial di Salud (OMS) a declara e 
brote di coronavirus como un “emer- 
gencia di salud publico di importan- 
cia internacional”. Merca a dicidi di 
veta entrada na e pais di cualkier 
stranhero cu a bishita China reci- 
entemente. 

Tin hopi pregunta relaciona cu e vi- 
rus aki, con e ta ataca e curpa, ken- 
denan tin mas chens di keda conta- 
gia, etc. 


Un analisis detaya di e prome 99 
pashentnan atendi na e luga a wor- 
do publica diahuebs ultimo den e 
revista medico The Lancet. 

Atake pulmonar 

E 99 pashentnan cu a yega hospital, 
tabatin pulmonia: nan pulmonnan 
tabata inflama y e saconan chikito 
unda e oxigeno ta pasa e aire pa e 
sanger, tabata yena cu awa. 

Otro sintomanan tabata: 

82 tabatin keintura 
81 tin tosamente 

31 tabatin problema pa hala rosea 
11 cu dolor muscular 
9 ta sinti confusion 
8 cu dolor di cabes 
5 cu dolor di garganta 


Prome mortonan 

E prome dos pashentnan pa muri 
tabata personanan aparentemente 
bon di salud, aunke cu nan tabata 
personanan cu a huma pa hopi tem- 
po y esey lo a debilita nan pulmon- 
nan. 

E prome homber, di 61 aa, tabatin 
un pulmonia severo ora cu el a yega 
hospital. 

E tabatin problema pisa pa hala ro- 
sea, e pulmonnan no por a brinda 
suficiente oxigeno pa su organonan 
mantene e curpa na bida. 

Apesar cu nan a pone na un “venti- 
lator”, e pulmonnan a faya y e cu- 
rason a stop di bati. 

E1 a fayece 11 dia despues di a wor- 
do interna. 

E impacto di coronavirus riba economia di China 



VARIOS laboratorio ta trahando riba un vacuna con- 
tra e virus nobo cu ya a plama pa tur e regionnan di 
China. 

Coronavirus ta lagando di China un imagen realmente 
inusual pa un pais di 1.300 miyon di persona custum- 
bra cu cayanan yen di hende y trafico, comercionan 
moviendo den full swing. 

Pa diadomingo anochi e cifra di 8000 caso confirma ya 
caba a yega 10.000, cu mas di 300 persona fayeci y e 
brote ta plama pa mas cu 20 pais, creando e miedo pa 
un pandemia debi na su poder rapido pa plama. P’esey 
Organisacion Mundial di Salud (OMS) a bati alarma 
diahuebs ultimo: a declar’e un emergencia internacio- 
nal. 

Esaki ta bini na momento importante di aa pa e econo- 
mia di e gigante Asiatico y e efectonan ya caba a cum- 
insa wordo sinti na nivel internacional. 

Caida di gasto 

Tur e provincianan a raporta al menos un caso di coro- 
navirus y autoridadnan a impone medidanan excepcio- 
nal di caurentena na dies ciudad, incluyendo Wuhan. 


E habitantenan ta practicamente cera den cas, cu ne- 
goshinan operando den forma parcial. Scolnan tambe 
a cera nan portanan. Hasta Gobierno a otorga 4 dia 
adicional di e vakantie relaciona cu Aña Nobo Chines. 
Den e negoshinan, esnan cu ta reanuda trabou ta sola- 
mente e companianan cu ta indispensabel pa funciona- 
mento di e pais. E restonan lo habri nan portanan te 
dia 9 di februari. 

E cayanan di e capital di e pais ta mustra bashi cu e 
poco movecion cu tin normal den un area di miyones di 
habitante. 

Esnan cu ta yega e pais of nan ciudad bek, ta pasa den 
un control sanitario riguroso y mester yena formulario 
di salud. Na Hubei hasta a para celebracionnan di ma- 
trimonio pa evita plamamento di e virus. Tambe e ta 
conta pa entierronan. Esnan cu fayece den e tempo- 
rada aki ta wordo crema. 

Minado e cantidad di personanan contagia ta sigui au- 
menta, y ta sospecha cu e cifra real por core den 20 mil, 
ta inprobable cu ta kita e restriccionnan rapido. 

Despedida di e internacionalista, Edwin Dirksz 

DIASABRA mainta Club di futbol RCA a despedi 
di nan miembro honorario, Edwin Dirksz, kende dia 
28 di januari ultimo a fayece. Na RCA, cu yudanza 
di 297Sports, a cubri su desepedida, cu tabata uno 
masha yamativo. Aki Presidente saliente di RCA, 
Ditto Acosta a hiba palabra y tambe su yiu Rudy 
Dirksz gradiciendo tur amigo di su tata, kende a de- 
mostra di tabata un persona masha keri den RCA, 
pero tambe pa ROMA, ya cu banda di hungadornan 
veterano di Inter, esnan di ROMA tambe tabata pre- 
sente. 

Hecho ta cu Edwin tabata un gran futbolista, hun- 
gando bala cu e.o. Mario Kelkboom, Jose Boye,, Janny 
Brokk, Juchi Jansen, Puppy Diaz, Ange Perez, awe 
tur den feliz memoria. Edwin Dirksz den pasado a 
recibi e gran homenahe como Futbolista di Siglo di 
FIFA Cu Edwin sosega na paz y lo keda recorda tur 
biaha ora papia di football di Aruba. 

Riba Dia di Betico: 

Minister Xiomara Maduro 
a gradici Cuerpo Consular 
y representantenan pa 
nan presencia durante 
acto protocolar 

DURANTE e Manifestacion Cultural y 
Acto Protocolar riba Dia di Betico tabata 
presente varios Consul y representante di 
Consuladonan aki na Aruba. 

Minister Xiomara Maduro den nomber di 
Gobierno a gradici tur Consul y represent- 
antenan di diferente pais pa nan presencia 
brindando honor y respet pa nos Libertador. 
Durante e Acto Protocolar den nomber di 
Asociacion Cuerpo Consular di Aruba, se- 
ñora Cecilia Arendsz, Consul Honorario di 
Costa Rica y señora Magaly Guzman - Con- 
sul Honorario di Ecuador a haci e acto di 
ofrenda floral na estatua di nos Libertador 
Gilberto F. Betico Croes. 

Betico a demostra cu den union bo ta alcan- 
sa logronan grandi pa bo pais. 



Diahuebs awor bin presencia 
exposicion No Pictures na Atelier 89 


DIAHUEBS awor dia 6 di februari pa 8pm, tin aper- 
tura di expocion No Picture na Ateliers ’89 Academia 
di Bellas Artes Aruba na Dominicanessenstraat 34. 
Durante un luna e participantenan den e prome si- 
mannan a siña diferente tecnica y na final a haña e 
experimento di pinta di paden pa pafor, bo mes un 
potret y den diferente forma como punto di salida p’e 
obranan cu lo wordo expone. 

E challenge aki pa hopi t’esun di mas dificil y nan ta 
pasando temponan dificil pa bin termina e obranan p’e 
exposicion benidero. Dibuha potret no ta nada facil y 
cu e tematica aki menos. Esaki ta haci e workshop aki 


di Dibuho uno hopi interesante unda a bin ta participa 
25 persona di edad y hoben, bou guia di e maestra ar- 
tista Hulandes Marieke Zwart. 

Marieke mes lo tin un exposicion di su obranan cu el 
a bin ta realisando durate di su residencia na Ateliers 
’89 cu e titula “Storianan Importa”. 

Bin diahuebs awor y gosa di un otro bunita exposición. 
Entrada ta gratis y lo tin bar y cushina. Cu acompa- 
niamento musical pa Dj Adriano Nannof. Tur esaki 
ta haci posibel pa Mondriaan Fonds ,Unoca y Garage 
Centraal y tur e otro sponsornan cu semper ta coopera 
cu nos. Bo presencia ta altamente aprecia! 

"Pabien Graduado, Aislinn van der Biezen" 



FAMIA van der Biezen, Winklaar, Jacobs, 
Semeleer, Kelly, Maduro, Henricus, Thode, 
Koeijers y Nicolaas ta extende palabra di 
felicitacion na nos yiu muher, sobrina, ami- 
ga, iha, y nos ruman stima Aislinn van der 
Biezen. Kende diabierna 31 di januari 2020, 
a obtene su diploma como (VIG) Verzorgen- 
de Individuele Gezondheidszorg. 

Logro asina aki ta di comparti p’asina cel- 
ebra cu nos tin un yiu di tera mas capacita 
den su ramo, sigur tambe pa inspira otro. 
Pero Aislinn no ta para keto, na banda di 
su estudio tambe a obtene su diploma den 
“kinderpsychologie” y tambe diferente cur- 
so di coaching di verslavingzorg, relatie, 
budget y rouw. 

Nos conoce como un persona fuerte para den 
su sapato y cu ta bay pa su meta. Henter 
nos famia, bisiña, amigonan ta desea Ais- 
linn tur clase di exito y bendicion den e reto 
nobo cu e ta tuma. 

Nos ta stimabo y ta sumamente orguyoso cu 
bo logro. Un abraso fuerte di nos tur. 

Despues di Soca Finals, Unidad Motorisa a parti 65 boet 






DIADOMINGO madruga Cuerpo Policial a 
duna resultado di e controlnan efectua dor di 
Unidad Motorisa. 

Manera nos sa trece dilanti caba, esakinan ta 
controlnan di trafico riba nos careteranan. 
Diabierna y diasabra anochi tabatin actividad- 
nan Carnavalesco den Carnival Village y even- 
to aki ta uni cu ta atrae un publico grandi. 

Pa mantene e careteranan safe e controlnan aki 
ta tuma lugar y sigui durante actividadnan di 
Carnaval cu ta haya un publica grandi. 

Di parti Cuerpo Policial nos a ricibi e siguiente 
informacion: 10 Chauffeur deteni pa maneha 
auto bou influencia di alcohol; 1 chauffeur dete- 
ni pa maneha auto sin rijbewijs; 44 chauffeur a 
haya boet pa surpasa velocidad max (ariba 100 
pa ora); 8 chauffeur a haya boet pa falta di lus 
(verlichting); 2 chauffeur a haya boet pa no tin 
keuringskaart na ordo. 

Un total di 65 boet a wordo duna. Controlnan di 
e Unidad Motorisa lo sigui despues di tur even- 
emento Carnavalesco. 

Chauffeur a accidente, 
pero a prefera di keda 
drumi den su auto, pero 
Polis a dicidi di detene 



DIASABRA merdia, Polis a haya informacion di un 
chauffeur burachi cu lo a accidente riba Watty Vos 
Boulevard, cerca di rotonde. Na yegada di Forensys, 
nan a topa cu un Hyundai Accent y Flatbed truck. 

No tabata trata di nada serio, solamente cu e Hyundai 
Accent a medio mishi cu e auto su dilanti. 

Pero, enbes di baha regla cos el a gewoon dicidi di bay 
drumi. Esaki a causa un poco stagnacion y tur auto- 
mobilista pasando tabata por a mire drumi. 

Polis di Trafico a yega y inmediatamente a pidi pa 
Transportwagen pa hibe warda unda e por sigui drumi, 
pero den un cel. Di e manera ey e no ta pone su bida y 
di otro den peliger. 



Scooter cu a core pa Polis localisa na Pos Chikito 

DURANTE un control patruya a spot 
un persona riba un scooter y a dune ordo 
pa stop. E motociclista no a sigui ordo di 
Polis y a dicidi pa core bay. 

Polis lo a sigui’e y a logra localise na un 
adres na Pos Chikito. Aki ta unda cu 
agentenan a baha y a bay atende cu e 
persona. 

E scooter manera nan a pensa su papel- 
nan no tabatin nada na ordo, esaki ta- 
bata suficiente pa por a bay cune.Te ora 
trece tur papel lo haya e scooter bek. 

Den oranan di madruga 

Auto a alcansa un persona na pia na Cura Cabay 


DIASABRA 

madruga alrededor 
di 2:20 a sosode un 
accidente na Cura 
Cabay, na altura di 
Motor World. Un 
auto marca Nissan, 
modelo Fuga, color 
blanco, cu number 
A-75514, a alcansa 
un peaton canando 
banda di caminda. 

Dos ambulance a 
presenta pa brinda 
e homber asistencia, 
kende tabata grita 
di dolor. 

Esnan den e auto 
Nissan a conta cu 
nan tabata bayendo 
direccion pariba ora 
di ripiente e homber 
a manera subi e ca- 
minda grandi na pia. 

Otro testigonan 
ta menciona cu e 
homber tabatin bas- 
ta rato canando ban- 
da di caminda, di un 
forma masha pelig- 
roso. 

Polis a cera caminda 
pa por conduci nan 
investigacion, mien- 
tras cu paramedi- 
conan a purba stabi- 
lisa e victima pa por 
transport’e cu ur- 
gencia pa Hospital. 

8 aña di prizon pa Geraldino Martiena 
pa asesinato cruel cometé na Baya Beach 


WILLEMSTAD - Diabierna korte den persona di wes se- 
ñora mr. A.J.M. van Gink a dikta sentensia den kaso di e 
asesinato sumamente kruel ku a tuma lugá dia 29 di mart 
2019 na Baya Beach, kaminda e hómber Geraldino Mar- 
tin Antonio Martiena di 54 aña di edat a asesiná Alwin 
Bremer. E investigashon ku a tuma lugá a trese na klari- 
dat ku 32 hinká ku kuchu e asesino Geraldino Martiena 
a propiná e viktima Alwin Bremer di 61 aña di edat, anto 
ainda kórta esaki su órgano seksual kita kasi kompleta- 
mente for di su kurpa. E akusado Geraldino Martiena a 
pretendé ku e ta kompletamente inosente, no sa di nada i 
ku na momento di e asesinato horibel i ekstremadamente 
kruel aki e tabata na Playa na Bándabou despues di a 
haña un kabes di boto ku un señora ku a transport’é di 
Kraamkliniek na Rio Canario pa rotónde di Zegu pa djei e 
subi konvoi rumbo pa Playa di Santa Cruz. Remarkabel ta 
e hecho ku na promé instante Geraldino Martiena a hasi 
uzo di su derechi di keda ketu, esta sin duna deklarashon 
na outoridatnan. Pero despues, segun dianan tabata pasa 
Martiena a bin ta papia i asina ei a pretendé ku e outo 
Kia Rio koló shinishi ku e plachi di number N 57-15 ku 
el a hur i ku ámbos persona a hasi uzo di dje, finalmente 
a keda den man di Alwin Bremer, kende despues segun 
nan palabrashon lo mester a laga e vehikulo aki atras den 
un hanchi pegá ku Kolonelsweg ku su suich aden. Pero 
Geraldino Martiena durante un di su promé deklarashon- 
nan na polis a bisa ku ta e so a manehá e outo aki i ku di 
ningun manera e no a fia e vehlkulo aki na ningun otro 
persona, komo tal kontradesiendo su mes. Ademas tin tes- 
tigunan ku a mira Geraldino Martina manehá e outo, kore 
yega Baya Beach, laga Alwin Bremer baha promé kana 
drenta un mondi, pa despues djei e asesino aki tambe sigui 
tras di e viktima. Martiena tabatin un karson kórtiku koló 
krém bisti i tabata lomba sunu. Tambe su estilo di kabei 
ta un faktor ku a kapta atenshon. Na sierto momento tes- 
tigunan a tende slanan kai, kombiná ku gritunan teribel, 
posiblemente di e viktima, pa no muchu despues Geraldi- 
no Martiena drenta e outo atrobe i kore bai na velosidat 
haltu, subiendo Caracasbaaiweg. Otro testigu a bisa ku 
e outo Kia Rio shinishi, manehá pa Geraldino Martiena 
a hala kita for di e sitio kaminda a haña e kadaver di 
Alwin Bremer bentá den yerba. Pruebanan ademas ta e 



raspánan na kurpa di Geraldino Martiena, okashoná dor 
di huñanan di e vlktima. Téstnan di DNA a supstansiá e 
pruebanan aki. Ekspertonan, entre kua e patólogo anatom 
a konklul ku ta alrededor di mitar di 8 di mainta a asesiná 
Alwin Bremer. Fiskal senora mr. Clarelli Hato-Willems a 
demandá un kastigu di prizon di 22 aña, pero teniendo 
kuenta ku e sirkunstansia di Geraldino Martiena, kende 
ta un persona ku problemanan mental, a yega na un kas- 
tigu di no mas ku 8 aña di prizon. Tratamentu di e kaso 
aki a tuma bastante tempu, e fechanan di tratamentu di 
e kaso den sala di korte ta 24 di aprel 2019, 9 di ougustus 
2019, 23 di desémber 2019 i finalmente 10 di yanuari 2020. 
Geraldino Martiena a mata hende den pasado kaba i tin 
tur chéns di ripitishon, pasobra no tin kura pa su male- 
sanan mental. E tin riba su nómber kaba ku na aña 2002 
el a intentá pa mata, pero tabata na ougustus di aña 2003 
ku realmente el a asesiná mama di su yu muhé. Por sierto 
e yu muhé aki tabata den sala di korte na momento di e 
veredikto i a lanta para den tribuna publiko, grita yora 
bisando ku su tata ta inosente. Den e kaso di Geraldino 
Martiena ta trata di un suidadano ku estorbonan personal 
ku ta empeorá na momento ku e uza droga i óf alkohól. 
Na Kórsou Geraldino Martiena a ninga redondamente pa 
laga hasi investigashonnan sikiátriko, pero outoridatnan 
a kai bék riba resultado di investigashonnan hasi den pas- 
ado, tempu ku Geraldino Martiena tabata será na Bélgika, 
kaminda el a kometé e otro asesinato horendo menshoná. 
Wes finalmente a dikta un kastigu di prizon di 8 aña i a 
honra petishonnan pa daño i perwisio na e suma di 12006 
florin. 

Despues di 5 aña y mei 

Mama di dos studiante a gana 
caso contra Inspector 


WILLEMSTAD. Despues di un lucha huridiko ku a 
dura 5 aña i mei, un señora ku tin dos yuda ta studia 
na Ulanda i na Merka, a gana su kaso kontra Inspe- 
ktor di Belasting ku no kier a konsedé e redukshon di 
belasting ku tin derecho riba dje pa baha e gastunan 
aki for di e entrada riba kua e tin ku paga belasting. 

E señora a yena un suma di gastunan ekstraordinario 
ku ela baha for di e suma riba kual e tin ku paga be- 
lasting pero Inspektor no a aseptá e redukshon aki. 
Inspektor a aprobá pa dedusi e gastunan di estudio pa 
e y ku ta studia na Merka pero no di esun ku ta studia 
na Ulanda. 

E kaso ta bai bék riba e aanslag di belasting di aña 
2014 kaminda Inspektor a stipulá ku e mester paga 
belasting riba un entrada di NAf 64.379 ku ta un pro- 
medio di 5000 florin pa luna. 

E señora no a pena pa gana i a apelá desishon dje In- 
spektor na yuni di 2016 i mas ku un aña despues ins- 
pektor a informé ku su reklamo no ta valido. 

No a keda e señora otro sino di subi e 21 trapinan di 
Stadhuis pa laga un wes imparsial evaluá ken tin ra- 
son. Februari aña pasá korte a tene e partidonan i a 
ofresé e partidonan pa regla e asuntu amigablemente 
pero e intento a noufragá. 

E señora tin dos yu. Un a nase na 1992 i tabata studia 
na Merka ku un fiansa di SSC. E otro a nase na 1993 i 
tabata studia na Erasmus Universiteit na Ulanda ku 
un fiansa di DUO. 

E señora a baha 20.000 na gastu di estudio for di e 
suma riba kual e tabatin ku paga belasting i un suma 
di 16.663 florin na interes i pago di hipotek pa su mes 
kas. 

Den e periodo ei e señora a subi su hipoteka di NAf 
118.221 pa NAf 243.000 serka CHB i a fia 25.000 ser- 
ka ACU. 

Inspektor no a bai di akuerdo ku e señora a baha 20.000 
for di e suma riba kual e mester paga belasting. 

E señora ta haña ku e tin derechi di hasi esaki pero 
Inspektor ta haña ku nó. 



E señora ta insisti di ke paga belasting riba 

NAf 48.556 pero inspektor no ke tende i ke kobr’e be- 

lasting riba un entrada di 64.379 florin. 


MAKSIMAL 10.000 FLORIN 

Lei ta bisa ku un mayor por dedusi maksimal 10.000 
florin pa gastu di estudio for di e suma riba kual e tin 
ku paga belasting i esei te dia nan hasi 27 aña. 

Otro gastunan ku e señora por dedusi pa belasting ta 
plaka di skol, gastu di buki, kómpiuter i un biahe in- 
ternashonal pa añá. 

Pa belasting e señora mester proba ku ela hasi e gai- 
tunan aki pa por dedusi nan. 

Segun e Inspektor, e señora no por proba esaki paso- 
bra fin di luna e no ta ni sobra sén pa paga tur e gas- 
tunan aki. 

E señora a insisti ku ta e mes a paga e gastunan di es- 
tudio ku entre otro e oumento di su hipotek i e fiansa 
na ACU. 

Wes a investigá kuantu e señora ta paga pa e yu ku ta 
studia na Ulanda i esun na Merka pero no por a proba 
kuantu ela paga pa e yu na Ulanda. 

Di e yu na Merka si e tabatin un lista. 

Pero komo ku e señora a paga mas ku 10.000 florin na 
pasashi wes a haña ku mester dedusi esaki for di su 
belasting. 

Wes na final a duna e señora rason ku a splika Inspe- 
ktor ku e mester kobra e belasting riba e suma ku e 
señora a kalkulá. 

Cooperacion BKCN y BOGO 
prolongá cu dos aña 



KRALENDIJK - Dia 28 di januari 2020, a prolongá 
e cooperacion entre Cuerpo di Bombero Hulanda Kari- 
bense (BKCN) y e instituto di entrenamento di bomb- 
ero BOGO, pa un periodo di 2 aña. 

BKCN y BOGO ya tin vários aña colaborando cu éxito 
pa educacion di bombero pa BKCN. 

E prolongacion di e acuerdo ta firmá p’e Comandante 
General interino di BKCN, Albert Gieling y Director 
di BOGO, sr. Herry Ester. 

Gieling ta declará cu BKCN y BOGO a colaborá di 
manera positivo y agradabel durante e ultimo añan- 
an: ‘BOGO ta un socio hopi experto y comprometé den 
capacitacion di bombero’. 

BOGO ta un instituto di Hulanda Europeo cu ta ofrecé 
entrenamento di bombero pa ’manschap’ su sub-ofi- 
cialnan. BOGO y BKCN ya tin algun aña trahando 
hunto brindando entrenamento y éxamen di bombero. 


Awor a prolongá e colaboracion aki pa un periodo di 
dos aña. 

Pa BKCN ta importante p’e bomberonan ta bon educá 
y entrená. Den ley y reglamentonan tin rekisitonan 
halto establecé pa educacion, éxamen, entrenamen- 
to adicional y práctica na BKCN. BOGO ta sostené 
BKCN pa por cumpli cu e exigencianan aki. 

Ta traha segun e principio di ‘train the trainer’. Den 
esaki BOGO ta duna entrenamento adicional n’e in- 
structornan di BKCN tocante e conocemento y habili- 
dadnan mas actual. 

E instructornan di BKCN e ora ey mes ta duna e lés- 
nan, ehercicionan y entrenamento adicional den e cu- 
erpo mas tanto posibel. Asina conocemento y habili- 
dadnan ta keda den e propio cuerpo. 

E cooperacion cu BOGO ta yuda BKCN mantené su 
empleadonan competente na nivel halto riba tur tres 
isla. 

14 aña castigo 
di prizon pa 
Daylon Tatum 



ora 


"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason pero conforme cu boluntad di 
Señor nos ta anuncia fayecimento inesperadamente di: 



Sra. Juanita 
Maria Dubero-Gomez 

Mihor conosi como “Nita” 

Viuda di Sr. Ocando Dubero 
*13.08.1934 -128.01.2020 


Mayornan 

|Hose Maria Gomez 

tMaria Elizabeth Gomez-Klepper 

Rumannan: 

tViviana Gomez y Famia 
Pascual Gomez y Famia 
tFlorentino (Mai) Gomez y Famia 
Ingrid Gomez y Famia 
Augustin (Onny) Gomez y Famia 

Manera Ruman: 

Johannes (Tusy) Webb 

Omo: 

Marcelo (Cheche) Gomez 
Primo y Primanan 

Famianan na Hulanda, Bonaire .Korsowy demas 
famianan na Aruba 

Ta invita tur amigo(a)nan, bisinjanan. Conosirnan pa 
asisti na acto despedida y cremashon cu lo tuma lugar 
dialuna 3 februari 2020 for di 9’or pa 11 ’or di mainta na 
Aurora Funeral Home. 



WILLEMSTAD - E suidadano Daylon Johan Cristian Tatum 
di 21 aña a hañ’é den sala di korte pa un kantidat di 9 kaso di 
aktonan kastigabel ku el a kometé. Remarkabel ta e kantidat di 
43 papel formato A4 atraves di kua e sentensia a keda presentá. 
E viktimanan di Daylon Tatum ta vários pa menshoná, kendenan 
kasi tur a demandá un suma pa daño i perwisio. En total 9 kaso di 
aktonan kastigabel el a hasi su mes kulpabel na dje. Ta trata aki di 
atrako kometé dia 11 di februari 2019, hórtando tas ku kontenido, 
ku menasa i agreshon fisiko. Daylon Tatum a sera man, forma un 
moketa, dal un persona benta abou na suela. Dia 19 di februari 
2019 otro kaso di atrako violento ku ladronisia di 600 florin, telefon 
mobil, pas di SVB, tarheta di giro etcetera, tur esaki menasando 
su viktimanan ku morto, den e sentido ku lo e tira nan mata. Mas 
atrako Daylon Tatum a kometé dia 19 di februari 2019 na momento 
ku el a hórta un tas ku pótmóni ku ta pértenesé na un hende muhé 
ku kontenido, aki atrobe ku menasa di morto. Dia 20 di februari 
2019 Daylon Tatum a sekuestrá un mucha muhé pa despues viol’é 
seksualmente. Den e sentensia ta splika ampliamente e forma teri- 
bel ku Daylon Tatum a trata su viktima, obligá e persona aki dren- 
ta outo, poniendo forsa brutu riba dje, bai kuné den mondi i abuzá 
di dje. Dia 20 di februari 2019 otro atrako kometé ku a finalisá den 
ladronisia di telefon mobil, pas di SVB i tarheta di identidat. Dia 
20 februari 2019 atrobe intento pa sekuestrá un otro mucha muhé, 
pero e biaha aki no a logra, pasobra e persona a duna resistensia 
fuerte. Daylon Tatem a kore yega ku su vehikulo para banda di e 
outo di e viktima i eksigl esaki pa baha drenta su outo. E1 a pone 
forsa brutu ranka e viktima na su man i menas’é ku arma di kan- 
dela, pero nada di esei no a logra di manera ku e no por a finalisá 
su akto. Dia 21 di februari 2019 Daylon Tatem a tira atrako riba 
turista i a logra kita 40 dóler merikano for di e turistanan. Tabatin 
un insidente di tráfiko ku a tuma lugá kaminda Dalyon Tatem a 
pretendé ku ta e turistanan a faya i a kousa e aksidente, komo tal a 
eksigi plaka di e turistanan. Daylon Tatem a kore e hendenan aki 
su tras ku su vehikulo i blókia nan outo. E di 9 akto kastigabel ku 
Daylon Tatem a kometé i pa kua el a keda kondená ta poseshon di 
arma di kandela , esta un revólver Colt ku munishon. Sumanan ku 
wes mr. drs S.M van Lieshout a honra di petishon pa daño i per- 
wisio ta 2100 florin, 1145 florin, 9300 florin 

Detencion Militar 


I Ai§&a 

ÇfM&uzC *i¥ome & (fyiMuztonq 

I Drenta su portanan cu gradicimento, 

I drenta su tempel cu cantica di alabansa, 

I glorific’e, bendiciona su Nomber. 

I Salmo 100:4 

I Cu dolor na nos curason, nos kier anuncia fayecimento di nos 
I serkeri: 

Luisito Rudolph 
(Roy) Olive 

I Born 15-3-1957 - Passed away 27 

I Den felis memoria prome esposa: 

I tMariana Olive Tromp 

I Mayornan: 

I t Luis Benjamin Olive y 

tGertruda Senovia Olive-Maduro 

I Yiunan: Vanessa Olive 
I Luimar Olive 

I Nietanan y nieto: Amber Wanga, 

I Tizane Wanga y Arziel Calorina 

I Esposa: Rosa Amelia Villabona Vaca 

I Rumanan: Sra. Viuda Ethelinay tJan Laclé-Olive 
I tHarold Henry Olive 

tGwendeline (Win) y Cresencio Florencia na Corsow 
I t Ben/ 1 Anni e Olive y Famia na Hulanda 
I t Herbert Bernard Olive 

t Henry Christopher (Tofa) Olive 
I Myrna y Joseph (Cheppy) Ras-Olive 
I Violet (Jeta) Olive-Corsow 
I tNelson (Nel) Olive 
I Magda (Mati) Olive 
I Elaine Olive 

I Irene y Donny Geerman-Olive 
I Franklin (Frenk) y Nidia Olive-Durán 
I tGervase y Theresa Redhead na Inglaterra 

I Subrino y subrinanan (y famia): 

I Careen Laclé y tMarlon Laclé 

Irene Florencia, Iris Florencia, Marlen Florencia, Franklin 
I Florencia, Sherine Sambo-Florencia y Ruthmila Timmerman- 
I Florencia, Harold Ranes, Maikel Ranes, Sandra Ranes, Charlie 
I Ranes y Joselyn Ranes, Marlin Ras y Meredith Ras-Pabón 
I Herbert Olive y Miluska Olive, Marileen Tromp y Indira Tromp 
I Sharitza Jacobs-Geerman, Joanne Geerman, y Daisy 
I Geerman, Vensel Readhead y Andy Redhead 

I Prima: Vilma Tromp-Maduro y Famia 

I Swa y cunanan: tlns y Mario Croes y famia 
I Irena Tromp, Eric Tromp 
I Anthony y Judella Tromp-La Rosa y famia 

Iha: Franklin Jr Sneek 

I Manera yiu: Edjean Semeleer, Roderick Franken y famia, Kevin 
I Cornelie 

I Bon bisinja y amigonan: Eric y Ruby Rafael, Osmar y Winnie 
I Lake y famia, Eddy y Rosaura Semeleer y famia, Nisha 
I Dolson, Eldrick de Cuba 

I Bon coleganan di Douane y bon coleganan musico. 

I Demas famia, conosirnan y bon bisinjanan: 

I Olive, Laclé, Florencia, Sambo, Timmerman, Ranes, Windster, 

I Montanes, Ras, Pabón,Tromp, Geerman, Jacobs, Gei, 

I Dolson, Durán, Baarh, Redhead, Semeleer, Franken, Lake, 

I Redhead, Maduro, Croes, Wanga, La Rosa, Kock, Zievinger, 

I Franken, Semeleer, Cornelie, Lake, Rafael, Sneek 

Ta invita pa acto di entiero cual lo tuma lugar na Misa Birgen di 
I Fatima na Dakota diamars 4 di februari 2020 di 2’or pa 4’or di 
I atardi. Despues lo sali pa Santana Centraal Sabana Basora. 

I Condolencia lo tuma lugar na Royal Funeral Home dialuna 3 di 
I februari 2020 di 7’or pa 9’or di anochi. 

I Nos ta pidi nos disculpa cu si den nos tristesa nos por a 
lubida algun famia of conocir. _ 


WILLEMSTAD - Mainta tem- 

pran dia 31 di januariMarechaussee a 
tene un cóntról riba coremento di auto 
bou di influencia na Kazérne di Mari- 


Aur’ora 

' PeM&iaC & (Znent&tonet 

“Mientrastanto tres cos ta keda. 

Fe, Speransa & Amor. 

Pero esun dimas grandi ta Amor,” 

Cor. 13:13 

Cu dolor na nos curazon nos ta anuncia fayecimento 
di mi casa, nos tata, ruman y omo: 





Sr Juan Albino Arends 

mihor conoci como “Juancho” 

*25-12-1940 - 129-01-2020 

Na nomber di su: 

Señora: 

Isabel Perez de Arends 
Yiunan: 

Juan Carlos Arends & yiunan 
Odina y Ricky Noguera & yiunan 
Olinda Arends &yiu 
tFausto y Tati Arends & yiunan 

Rumanan: 

tElina Gonzales & yiunan 

tRosa Elena Alvarez & yiunan 

tRicardo Arends & yiunan 

tEmilia Arends & yiunan 

Swinda y Alfonso Wong & yiunan 

tDolfi y tMaria arends & yiunan 

tRosa Chita Arends & yiunan 

tBalbina y tRamon Tromp Arends & yiunan 

tPablo Arends & yiu 

Jolanda Arends & yiunan 

tlmelda Arends & yiu 

Azuquita y Auris Casorla & yiunan na Hulanda 

Y demas famianan na Venezuela, Hulanda, Curaçao & 
Aruba: Arends, Diaz, Casorla, Gonzales, Alvarez, Hoek, 
Perez, Wong, Gomez, Sillié, Tromp, Quandt, Croes, 
Willems, Lasten, Gietel, Eman, Smit, Susebeek, Ruiz, 
Jacobs, Nobrega, Calatajub, Reyes, Falcon, Laclé, 
Juliao, Marin, Kock, Tolsman, V/d Blieky Richardson 
kier a invita tur amigo y conocir pa asisti na e acto di 
despedida cual lo tuma lugar diamars 4 di februari 
2020 di 2or pa 4or di atardi na Aurora Funeral Home y 
despues cremacion lo tuma lugar den ceno familiar. 

Oportunidad pa condolencia lo ta dialuna 3 februari 
2020 na Aurora Funeral Home di 7or pa 9or di anochi 

Nos ta lamenta cu nos no ta ricibi bishita di condolencia 
na cas, y alaves ta pidi nos disculpa si den nos tristeza 
nos por a lubida un of otro hende. 


na na Córsou. Ey a detené un militar 
yiu di Córsou di 22 aña di edad, sos- 
pechá di ta core bao di influencia. Re- 
sultado di e tést di alcohól tabata neg- 
ativo, pero despues di e tést di scupi el 
a tést positivo riba dos tipo di droga. 
A dun’é un prohibicion pa core auto pa 
24 ora. For di investigacion mas pro- 
fundo di su sanger, mas informacion 
lo mester bin dilanti. Marechaussee lo 
continuá e investigacion bao di direc- 
cion di Ministerio Publico. 


Au^ra 

'ÇeutenaC & @ne*K&tonet 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason pero conforme cu boluntad di 
Señor nos ta anuncia fayecimento di: 



Lisbeth J. de Cuba 

Mihor conoci como “Lisbetje” 

*31 -05-1972 -122-01-2020 

Na nomber di su mama: 
tJosefa de Cuba 

Rumannan: 

Estevan de Cuba 
Haydee de Cuba y famia 
Edgar de Cuba y famiana Venezuela 
Willians Lugo y famia na Venezuela 
Elizabeth de Cuba y famia 
Rafael de Cuba y famia 

Compañeronan di Ambiente Feliz 

Demas famianan: De Cuba, Schaap, Bergrok, 
Mackay, Lopez, Ridderstap, Jaraba, y famianan na 
Venezuela, Hulanda y Colombia 

Ta invita pa asisti na despedida y entiero cu lo tuma 
lugar dialuna 3 februari 2020 for di 2’or pa 4’or di atardi 
na Aurora Funeral Home despues pa santana Central 
na Sabana Basora. 

Envez di krans of flor lo tin un box disponible pa 
Stichting Ambiente Feliz 

AWEMainta 


Dialuna, 3 Februari 2020 


%£ ! / Mainta 

E unico corant GRATIS 

Abona awo 

Manda un e-mail na: 
Noticia@awemainta.com 
g sKirbi e palabranan: “Ami Kier Abona" 



UKe nos riba facebooK 

Keda “up to date” g MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta connpletannente 

DIGITAL 

















